Краљевина Јудеја је тако постала само део једне велике римске провинције која је била позната као Јудеја. 41. године, цар Клаудије је опет привремено вратио Јудеји слободу, именујући за краља Ирода Агрипу I. Када је овај умро 44. Јудеја је поново прешла под римску власт. Највеће искушење Јудеја је преживела током Првог римско-јеврејског рата, у време владавине Веспазијана и Тита, када је територија и становништво било у великој мери уништено. Нарочито су била велика разарања Јерусалима после дугачке опсаде тога града.